section_heading: Snimanje
paragraph_text: Vremenski uvjeti znali su biti podosta teški. Temperatura je varirala od 9 stupnjeva ujutro do 38 po danu. Tonskoj ekipi visoke su temperature otapale gumbe na opremi.Oborine su bile nemilosrdne. Kiša je u danu padala nekoliko puta, a onda je sunce sve spržilo poslije i sve je bilo kao da kiše nije ni bilo. Osoblje sa seta je izgledalo kao nekad većina naših koji preko ljeta dođu iz Njemačke. Navojec se našalio da uz glumce može potpisati na špicu i prirodu, jer im je odmagala i pomagala.